open-index/open-wikipedia-markdown huggingface dataset:
ReCAPTCHA

μικρογραφία|Ένα Google reCAPTCHA με την λέξη "specific" (συγκεκριμένο) και τη δεύτερη "λέξη" να μην είναι αναγνωρίσιμη. Συνήθως υπήρχαν σε reCAPTCHA και άσχετα γράμματα που σχημάτιζαν μια λέξη ή φράση, η δεύτερη "λέξη" ανήκει σε αυτή τη κατηγορία .
Το reCAPTCHA είναι ένα σύστημα το οποίο αναπτύχθηκε αρχικά από τους Luis von Ahn, Ben Maurer, Colin McMillen, Ντέιβιντ Αβραάμ και Manuel Blum στο Πανεπιστήμιο Carnegie Mellon, και εξαγοράστηκε από την Google τον Σεπτέμβριο του 2009. Είναι ένα text based CAPTCHA αλλά με μια σημαντική καινοτομία. Οι λέξεις που εμφανίζονται για την λύση του συστήματος είναι λέξεις από βιβλία τα οποία είναι στο στάδιο της ψηφιοποίησης. Το reCAPTCHA ζητά από τους χρήστες να εισάγουν λέξεις που εμφανίζονται σε παραμορφωμένες εικόνες κειμένου στην οθόνη. Με την υποβολή των δύο λέξεων που απαιτούνται, προστατεύονται και οι ιστοσελίδες από bots, που προσπαθούν να έχουν πρόσβαση σε υπηρεσίες περιορισμένης πρόσβασης και βοηθά στην ψηφιοποίηση βιβλίων.

## Λειτουργία
Το σαρωμένο κείμενο που προορίζεται για ψηφιοποίηση αναλύεται από δύο διαφορετικά προγράμματα OCR. Οι λέξεις που δεν αναγνωρίστηκαν από το κείμενο ή τα προγράμματα μεταφράζονται  διαφορετικά, χαρακτηρίζονται ύποπτες και μετατρέπονται σε CAPTCHA. Το σύστημα εμφανίζει δύο λέξεις, μια γνωστή στο σύστημα ώστε να γίνει ο έλεγχος, αν είναι άνθρωπος ή bot, και μία άγνωστή στο σύστημα (ύποπτη λέξη από κάποιο βιβλίο). Ο χρήστης θα πρέπει να απαντήσει και στις δύο αυτές λέξεις. Το σύστημα, αν η πρώτη (γνωστή) λέξη είναι σωστή, επιτρέπει την πρόσβαση στην υπηρεσία και καταχωρεί την απάντηση της δεύτερης (άγνωστης) σαν πιθανή λύση. Οι άγνωστες λέξεις εμφανίζονται κι άλλες φορές, ώστε να υπάρχει σύγκριση για την ορθότητα της λύσης.

## Παραπομπές

http://www.cs.cmu.edu/~biglou/reCAPTCHA_Science.pdf

http://www.google.com/recaptcha/intro/index.html

Κατηγορία:Βοηθητικό λογισμικό
Κατηγορία:Πληθοπορισμός
Κατηγορία:Μηχανική όραση
Ηφαιστειότητα

Με τον γεωλογικό όρο **ηφαιστειότητα**, (λόγια "*ηφαιστειότης*"), χαρακτηρίζεται το σύνολο όλων εκείνων των φαινομένων που συνοδεύουν, ή προκαλούνται, ή προκλήθηκαν. ή συνδέονται ή σχετίζονται με την ανάδυση του μάγματος στον γεωφλοιό, τόσο κατά τόπο, (κατ΄ αριθμό και περιοχή), όσο και κατά συχνότητα.(¹)

## Γενικά
Η Ηφαιστειότητα είναι κοσμικό φαινόμενο με δεδομένο ότι παρατηρείται και σε άλλους πλανήτες ή φυσικούς δορυφόρους όπως στη Σελήνη ακόμα και στον Ήλιο. Για παράδειγμα οι πύρινες προεξοχές του Ήλιου, οι κρατήρες της Σελήνης (²), οι μετεωρόλιθοι κ.ά. οφείλονται σε ηφαιστειότητα. Τα φαινόμενα της ηφαιστειότητας καλούνται ευρύτερα **ηφαιστειακά φαινόμενα** (και λόγια *ηφαίστεια φαινόμενα*).

* Η χρήση του όρου μπορεί να αφορά χώρα, η ευρύτερη περιοχή, ή ήπειρο, ή ωκεανό, ή σε παγκόσμια κλίμακα τη Γη, καθώς και σε ουράνια σώματα.

## Ηφαιστειακά φαινόμενα
Στα ηφαιστειακά φαινόμενα περιλαμβάνονται (γενικά):
# Η δημιουργία διαφόρων τύπων ηφαιστείων
# Οι διάφοροι τύποι ηφαιστειακών εκρήξεων
# Οι ηφαιστειογενείς σεισμοί
# Τα ηφαιστειογενή πετρώματα
# Τα ηφαιστειακά αναβλήματα
# Οι ηφαιστειογενείς κρατήρες και καλδέρες
# Οι υδροθερμικές αναβλύσεις
# Οι ηφαιστειογενείς ζώνες και τόξα
# Η ηφαιστειακή καταιγίδα
# Ο ηφαιστειακός χειμώνας, καθώς και οτιδήποτε άλλα που συμβαίνουν σε μια ηφαιστειακή δραστηριότητα, ή ως επακόλουθα αυτής.

## Σημειώσεις
:(¹) Ο ορισμός αυτός δόθηκε από τον Φ. φον Βολφ πλην όμως είναι πολύ γενικόλογος, στερούμενος επιστημονικής ακρίβειας, δεδομένου ότι ως φαινόμενα ανάδυσης του μάγματος στον γεωφλοιό θα μπορούσαν να συμπεριληφθούν και άλλα γεωλογικά, όπως για παράδειγμα: οι κινήσεις των τεκτονικών πλακών, ή οι ορογενέσεις, ή οι σεισμοί κ.ά. Παρά ταύτα η επιστημονική κοινότητα διατηρεί αυτόν τον ορισμό, κατά τις έννοιες ηφαιστειακή δράση ή ηφαιστειακή ενέργεια (τόπου, χώρας, ηπείρου, κλπ.) χωρίς προεκτάσεις σε άλλους τομείς έρευνας.
:(²) Οι κρατήρες της Σελήνης προσομοιάζουν με τους γήινους κρατήρες ηφαιστείων πλην όμως διαφέρουν εκπληκτικά σε μέγεθος και σε έκταση.

## Πηγές
* "*Νεώτερον Εγκυκλοπαιδικόν Λεξικόν Ηλίου*" τ.9ος, σ.407
* "''Μεγάλη Ελληνική Εγκυκλοπαίδεια" τ.ΙΒ΄, σ.412-413

## Εξωτερικοί σύνδεσμοι
* 
* 

Κατηγορία:Ηφαιστειολογία
Θράψαλο

Το **θράψαλο** είναι είδος υδρόβιων ζώων, κεφαλόποδο, μαλάκιο της τάξης των Τευθοειδών. Έχει μήκος συνήθως γύρω στα 30 εκατοστόμετρα αλλά μπορεί να φτάσει και το 1 μέτρο και φτάνει σε βάρος τα 15 χιλιόγραμμα. Χαρακτηρίζεται από εσωτερικό όστρακο, μακρόστενο σώμα και τριγωνικές απολήξεις που λειτουργούν ως πτερύγια, μικρότερα των άλλων καλαμαριών, που συνεχίζονται στο πίσω μέρος του σώματος. Διαθέτει δέκα βραχίονες. Ζει σε αμμώδεις βυθούς. Απαντά κυρίως στον Ατλαντικό Ωκεανό αλλά βρίσκεται επίσης στη Μεσόγειο Θάλασσα και στη Βόρεια Θάλασσα .

Το κρέας του είναι πιο σκληρό από του καλαμαριού. Η τιμή του θράψαλου είναι πολύ ευτελέστερη του καλαμαριού και συχνά χρησιμοποιείται για δόλωμα στο αγκίστρι.

## Παραπομπές


## Εξωτερικοί σύνδεσμοι
* 

 

Κατηγορία:Κεφαλόποδα
Άγγελος Δεληβορριάς

Ο **Άγγελος Δεληβορριάς** (Αθήνα, 1937 - 24 Απριλίου 2018) ήταν Έλληνας καθηγητής Πανεπιστημίου, επί 41 χρόνια διευθυντής του Μουσείου Μπενάκη, και μέλος της Ακαδημίας Αθηνών.

## Η πορεία του
Απόφοιτος της Φιλοσοφικής Σχολής του Πανεπιστημίου Θεσσαλονίκης, ο Άγγελος Δεληβορριάς πραγματοποίησε μεταπτυχιακές σπουδές στο Πανεπιστήμιο του Φράιμπουργκ, στη Γερμανία (1956). Το 1965 διορίσθηκε στην *[[Ελληνική Αρχαιολογική Υπηρεσία]]* και υπηρέτησε στο Εθνικό Αρχαιολογικό Μουσείο. Το 1973 ανακηρύχθηκε πτυχιούχος του Πανεπιστημίου της Σορβόνης, στη σχολή École Pratique des Hautes Études. Ένα χρόνο αργότερα (1973) του ανατέθηκε η διεύθυνση του Μουσείου Μπενάκη της Αθήνας, του οποίου εισηγήθηκε την άμεση, ριζική ανάπλαση, που ολοκληρώθηκε έπειτα από 27 έτη (2000). Το 1992 αναγορεύτηκε καθηγητής της Ιστορίας της Τέχνης στο Τμήμα Θεατρικών Σπουδών της Φιλοσοφικής Σχολής του Πανεπιστημίου Αθηνών. Το 2000 τιμήθηκε από την *[[Ακαδημία Αθηνών]]* με Αργυρό Μετάλλιο, ενώ στο Μουσείο Μπενάκη απονεμήθηκε το «Χρυσό Μετάλλιο». Στις 31 Οκτωβρίου 2014, σε εκδήλωση που έλαβε χώρα στο κεντρικό κτίριο του Μουσείου, ανακοινώθηκε η αποχώρησή του από τη θέση του διευθυντή, καταλαμβάνοντας πλέον μια θέση στη *Διοικητική Επιτροπή* του ιδρύματος. Τον Ιούνιο του 2016 εξελέγη από την ολομέλεια της Ακαδημίας Αθηνών τακτικό μέλος στην προκηρυχθείσα έδρα Αρχαιολογία-Μουσειολογία.

## Το έργο του στο Μουσείο Μπενάκη
Ο Άγγελος Δεληβορριάς πέτυχε να μετατρέψει αυτό που παρέλαβε (δηλαδή μια πολυδιάστατη ιδιωτική συλλογή που στεγαζόταν σε ένα νεοκλασικό κτίριο του κέντρου της Αθήνας) σε ένα πρωτοποριακό φορέα πολιτιστικής δράσης με πολλαπλά παραρτήματα, όπως το κτίριο της οδού Πειραιώς («*Το Μουσείο της Γενιάς του '30*») κ.ά. Με την έμπνευσή του αυτή, αφενός κατόρθωσε να προσελκύσει το ενδιαφέρον πολλών δωρεοδόχων, αφετέρου υλοποίησε μια αφηγηματική διαδικασία ανάπτυξης, που συνίσταται στη διαχρονική προβολή του ελληνικού πολιτισμού από την αρχαιότητα έως τη σημερινή εικαστική δραστηριότητα. Σύμφωνα με δήλωση του ίδιου, υπήρξε ο μακροβιότερος (διεθνώς) επικεφαλής μουσείου, αλλά ταυτόχρονα και ο μάνατζερ, ο «δημιουργός πόρων» (*fundraiser*) και ο επιστημονικός υπεύθυνος, όπως και ο άνθρωπος που είχε αναλάβει εξ ολοκλήρου τις πάσης φύσεως επαφές με τις διοικητικές υπηρεσίες του ελληνικού κράτους.

## Πηγές
* Μαργαρίτα Πουρνάρα, «*Το φορτισμένο αντίο του Άγγελου Δεληβορριά*», εφημερίδα *[[Η Καθημερινή]]*, φύλλο Σαββάτου 1 Νοεμβρίου 2014, σελ. 1 & 2.
*Ο Αγγελος Δεληβοριάς τακτικό μέλος της Ακαδημίας Αθηνών. Εξελέγη στην έδρα Αρχαιολογία-Μουσειολογίαhttp://www.tovima.gr/culture/article/?aid=806645

## Παραπομπές


Κατηγορία:Έλληνες πανεπιστημιακοί του 20ού αιώνα
Κατηγορία:Έλληνες ιστορικοί της τέχνης
Κατηγορία:Μέλη της Ακαδημίας Αθηνών
S-Video

Το **S-Video** (αγγλικά: *Separated Video*, ελληνικά: Διαχωρισμένο βίντεο) είναι πρότυπο μεταφοράς αναλογικών σημάτων εικόνας που υλοποιείται από το ομώνυμο καλώδιο με βύσματα τύπου mini DIN. To  S-Video διαχωρίζει το σήμα των χρωμάτων (*Chrominance*) και τα σήμα που αφορούν το άσπρο και το μαύρο (*Luminance*) ενώ υποστηρίζει τις καθιερωμένες αναλογικές αναλύσεις 480 και 576 γραμμών.

## Ανάλυση σημάτων
To S-Video καλώδιο μεταφέρει σήμα video, δύο σήματα συγχρονισμού και γείωση. Τα δύο βασικά σήματα ονομάζονται **Y**  και **C**

Το **Y** ή *luma* περιέχει την ένταση φωτεινότητας (μαύρο και άσπρο) καθώς και τα σήματα συγχρονισμού της εικόνας.

Το **C** ή *chroma* περιέχει τα χρώματα μαζί με την ένταση και τη χροιά τους. Τα σήματα συγχρονισμού για τις κάθετες και οριζόντιες γραμμές μεταφέρονται μαζί, αλλά με διαφορετικές συχνότητες ώστε να διαχωρίζονται από τον παραλήπτη του σήματος με ηλεκτρονικά φίλτρα.

Σε σχέση με το λεγόμενο «συστατικό βίντεο» (αγγλικά: component video) το σήμα του S-Video είναι χαμηλότερης ποιότητας.

## Χρήσεις
Στις περισσότερες ευρωπαϊκές χώρες η χρήση του S-Video είναι περιορισμένη λόγω της επικράτησης του βύσματος SCART το οποίο παρέχει περισσότερες δυνατότητες. Ειδικότερα στις τηλεοράσεις τα Video τα DVD Players και σε κάθε σύγχρονη ψηφιακή συσκευή έχει καταργηθεί πλήρως. Περισσότερο συχνή είναι η χρήση του σε συσκευές εικόνας στις ΗΠΑ και στην Ιαπωνία σε παλιές τηλεοράσεις, σε ορισμένες παιχνιδομηχανές όπως στη Nintendo 64 και σε ενισχυτές με επιλογέα πηγών εικόνας.  Στη σημερινή ψηφιακή εποχή τo S-Video ως πρότυπο και η αντίστοιχη υλοποίηση του βαίνουν ταχέως προς κατάργηση.

## Άλλοι τύποι
Το S-Video κυκλοφόρησε και σε άλλες εκδόσεις μη προτυποποιημένες ως εξής:

### 7-pin mini-DIN

Τα μη προτυποποιημένα 7-pin mini-DIN βύσματα (γνωστά ως "7P") χρησιμοποιήθηκαν από ορισμένους κατασκευαστές υπολογιστών (PCs and Macs). Το 7-pin socket είναι συμβατό με το καθιερωμένο 4άπινο  Οι τρεις επιπλέον ακίδες χρησιμοποιούνται για να υποστηρίξουν σύνθετο σήμα εικόνας (Composite video) ή RGB ή YPbPr. Η έξοδος των 7 ακίδων (*pin out*) ποικίλει ανάλογα με τον κατασκευαστή .

Μερικά φορητά περιλαμβάνουν στο βύσμα των 7 ακίδων ψηφιακή έξοδο ήχου (''S/PDIF)

### 9-pin Video In/Video Out

Τα βύσματα 9 ακίδων χρησιμοποιούνται σε περιπτώσεις όπου απαιτείται η διπλής κατεύθυνσης λειτουργία των σημάτων ως εισόδων και εξόδων.  Και σε αυτή την περίπτωση δεν υπάρχει συγκεκριμένη προτυποποίηση.

## Παραπομπές


## Δείτε επίσης
*SCART

Κατηγορία:Τεχνολογία ταινίας και βίντεο
Λάζαρος Ακερμανίδης

μικρογραφία|Έλληνες στρατιώτες (1940)
Ο **Λάζαρος Ακερμανίδης** (1903 – 19 Ιανουαρίου 1947) ήταν Έλληνας φωτογράφος.

Γεννήθηκε το 1903 στα Σούρμενα του Πόντου. Αργότερα, η οικογένεια του κατέφυγε στο Σότσι της νότιας Ρωσίας, για να αποφύγει τις διώξεις των Τούρκων. Εκεί τελείωσε το γυμνάσιο και διδάχθηκε την φωτογραφία παράλληλα με την τέχνη της ζωγραφικής. Το 1932 αποφάσισε να έρθει στην Ελλάδα, όπου και άρχισε να εργάζεται ως επαγγελματίας φωτογράφος. Συνεργάστηκε με τους αδελφούς Μεγαλοκονόμου στην Αθήνα, με τον Γιώργο Λυκίδη στη Θεσσαλονίκη και με άλλους.

Η κήρυξη του Ελληνοϊταλικού πολέμου βρίσκει τον Ακερμανίδη στην Κατερίνη, όπου ζούσε ο αδελφός του, Ηλίας. Κατατάχθηκε στο Γενικό Επιτελείο Στρατού το οποίο ζητούσε επαγγελματίες φωτορεπόρτερ για να φωτογραφήσουν στο μέτωπο. Παρέμεινε για μεγάλο διάστημα στην πρώτη γραμμή του μετώπου. Το μεγαλύτερο μέρος των φωτογραφιών του, το διοχέτευσε στην εφημερίδα "Η ΝΙΚΗ", η οποία και εξέδωσε, το 1941, ένα ειδικό αναμνηστικό φωτογραφικό λεύκωμα του πολέμου του '40, με αποκλειστικές φωτογραφίες του. Κάποιες άλλες εμπεριέχονται σε λεύκωμα που εξέδωσε το 1974 ο Σπύρος Μελετζής. Μετά τον πόλεμο συνέχιζε να φωτογραφίζει την Κατοχή και την Αντίσταση στην  Μακεδονία. Τον Οκτώβριο του 1944 μάλιστα ακολούθησε την Οργάνωση Μεραρχιών Μακεδονίας κατά την πορεία τους προς τη Θεσσαλονίκη για την απελευθέρωση της πόλης από τους Γερμανούς.

Τα τρία τελευταία χρόνια πριν από το θάνατό του, ο Ακερμανίδης θα τα περάσει ανάμεσα στην Κατερίνη και στη Θεσσαλονίκη, όπου εργαζόταν για την εφημερίδα το "ΦΩΣ". Έχασε τη ζωή του στο ναυάγιο του ατμόπλοιου ''Χειμάρρα'' στο Νότιο Ευβοϊκό στις 19 Ιανουαρίου 1947. 

## Παραπομπές


Κατηγορία:Έλληνες φωτογράφοι
Αιγίμιος (έπος)

Ο ***Αιγίμιος*** ήταν ένα μικρό έπος δύο βιβλίων, που οι αρχαίοι απέδιδαν (σύμφωνα με τον Αθήναιο) άλλοτε στον Ησίοδο και άλλοτε στον Κέρκωπα τον Μιλήσιο. Διασώθηκαν οκτώ μόλις αποσπάσματα, που κάνουν λόγο για τις περιπέτειες της Ιούς, τον Άργο, την Θέτιδα και τον Πηλέα, τον Φρίξο και τους Αργοναύτες.
 
Οι σύγχρονες φιλολογικές μελέτες αποδεικνύουν ωστόσο ότι τα παραπάνω ήταν απλά εμβόλιμες διηγήσεις και ότι το πρωταρχικό θέμα του έργου ήταν τα κατορθώματα του Ηρακλή, συμμάχου του βασιλιά των Δωριέων Αιγιμίου στον πόλεμο του ενάντια στους Λάπιθες και τους Δρύοπες.

## Παραπομπές


Κατηγορία:Αρχαία ελληνικά έπη
Άγιος Αναστάσιος ο Ναυπλιεύς

Ο **Άγιος Αναστάσιος ο Ναυπλιεύς** Πολιούχος της πόλης  ήταν Χριστιανός Νεομάρτυρας της Ορθόδοξης Εκκλησίας. Καταγόταν από το Ναύπλιο και έζησε στα χρόνια της Πρώτης Τουρκοκρατίας, γύρω στο πρώτο μισό του 17ου αιώνα.  Ο νεαρός Αναστάσιος βρήκε μαρτυρικό θάνατο από τον τουρκικό όχλο την  1 Φεβρουαρίου του 1655 στο Ναύπλιο, ομολογώντας τη χριστιανική του πίστη. Το μνημείο του Άγιου Αναστασίου βρίσκεται απέναντι  από το ναό της Παναγίας  στην παλιά πόλη. Η μνήμη του Εορτάζεται κάθε χρόνο στις 1η Φεβρουαρίου  έπειτα από Βασιλικό Διάταγμα της 14 Νοεμβρίου 1935. Επίσης τη μέρα αυτή στην πόλη του Ναυπλίου προς τιμήν του Άγιου Αναστάσιου του Ναυπλιέως εορτάζουν τα ονόματα: Αναστάσιος - Αναστασία. 

Ο Αναστάσιος εργαζόταν σαν ζωγράφος στην πόλη του Ναυπλίου. Σύμφωνα με την παράδοση, όταν αναγκάστηκε για ηθικούς λόγους να διαλύσει τον αρραβώνα του με μια κοπέλα, οι συγγενείς της για να τον εκδικηθούν του έκαναν μάγια. Κατά τη διάρκεια της επίρροιάς τους, ο Αναστάσιος απώλεσε τη λογική του, γυρνώντας εδώ κι εκεί, οπότε κάποιοι τούρκοι επωφελήθηκαν και τον υποχρέωσαν να αλλαξοπιστήσει. Ωστόσο, όταν μετά από λίγες ημέρες συνήλθε, πέταξε από το κεφάλι του το λευκό σαρίκι που φορούσε και παρουσία πλήθους στην Αγορά, αναφώνησε: "*Εγώ χριστιανός ήμουν, και χριστιανός είμαι, και χριστιανός θέλω να είμαι*". Αμέσως, οδηγήθηκε στον δικαστή που επιχείρησε να τον μεταπείσει, αλλά ο Αναστάσιος διεκήρυξε με περισσότερη θέρμη την πίστη του, λέγοντας: "*Δεν αρνούμαι εγώ τον κύριόν μου, Ιησούν Χριστόν, τον αληθινόν Θεόν, αλλά πιστεύω και προσκυνώ αυτόν, ως ποιητήν, και σωτήρα μου, την δε ειδικήν σας πίστιν, ουδέ ποσώς χρειάζομαι, αλλ' αποστρέφομαι, και εσάς, και τον προφήτην σας*" Κατόπιν αυτού, ο δικαστής διέταξε τη θανάτωσή του. Ο Αναστάσιος οδηγήθηκε στον τόπο του μαρτυρίου του, δίπλα σε μια εληά, όπου οι δήμιοί του τον κατακρεούργησαν. Σήμερα, στο σημείο υπάρχειο μνημείο του, δίπλα στον Ιερό Ναό που είναι αφιερωμένος στον ίδιο τον Άγιο αλλά και στο Γεννέσιο της Θεοτόκου.

## Πηγές
* ''Βίοι Αγίων: Άγιος Αναστάσιος ο Ναυπλιεύς ο Νεομάρτυς'' 
* ''Αργολική Αρχειακή Βιβλιοθήκη: Άγιος Αναστάσιος ο Ναυπλιεύς''
* ''Ἀναβάσεις, Ἐνημέρωση, Τοποθετήσεις, Ὁμολογία: Άγιος Αναστάσιος ο Ναυπλιεύς''

Κατηγορία:Άγιοι της Ορθόδοξης Εκκλησίας
Μπο (επαρχία)

Η **Μπο** (Bo) είναι μια από τις 4 επαρχίες της Νότιας περιφέρειας, Σιέρρα Λεόνε. Πρωτεύουσά της είναι η Μπο. Έχει έκταση 5.473,6 τ.χλμ. (δεύτερη μεγαλύτερη επαρχία της Ν. περιφέρειας), πληθυσμό 561.524 κατοίκων (μεγαλύτερη) και πυκνότητα 102,59 κατοίκων ανά τ.χλμ. (μεγαλύτερη).

## Γεωγραφία
Η Μπο βρίσκεται κεντρικά της χώρας και βορειοανατολικά της Νότιας περ.. Συνορεύει στα  βόρεια με το Τονκολίλι, στα δυτικά με τη Μογιάμπα, στα νότια με την Πουτζεχούν, στα ανατολικά με την Κενέμα και στα νοτιοδυτικά με την Μπόντε.

## Δείτε επίσης
*Επαρχίες της Σιέρρα Λεόνε

## Παραπομπές


Μ
Πουτζεχούν

Η **Πουτζεχούν** (Pujehun) είναι μια από τις 4 επαρχίες της Νότιας περιφέρειας, Σιέρρα Λεόνε. Πρωτεύουσά της είναι η Πουτζεχούν. Έχει έκταση 4.105 τ.χλμ. (τρίτη μεγαλύτερη επαρχία της Ν. περιφέρειας), πληθυσμό 292.543 κατοίκων (δεύτερη μεγαλύτερη) και πυκνότητα 71,27 κατοίκων ανά τ.χλμ. (δεύτερη μεγαλύτερη).

## Γεωγραφία
Η Πουτζεχούν βρίσκεται νότια της χώρας και της Νότιας περ.. Συνορεύει στα βόρεια με τη Μπο, στα βορειοανατολικά με την Κενέμα, στα βορειοδυτικά με την Μπόντε, στα νοτιοανατολικά με τη Λιβερία και στα νοτιοδυτικά βρέχεται από τον Ατλαντικό.

## Δείτε επίσης
*Επαρχίες της Σιέρρα Λεόνε

Π
Μπόντε (Σιέρα Λεόνε)

Η **Μπόντε** (Bonthe) είναι μια από τις 4 επαρχίες της Νότιας περιφέρειας, Σιέρρα Λεόνε. Πρωτεύουσά της είναι η Μπόντε. Έχει έκταση 3.468 τ.χλμ. (μικρότερη επαρχία της Ν. περιφέρειας), πληθυσμό 140.845 κατοίκων (μικρότερη) και πυκνότητα 40,61 κατοίκων ανά τ.χλμ. (τρίτη μεγαλύτερη).

## Γεωγραφία
Η Μπόντε βρίσκεται νοτιοδυτικά της χώρας και δυτικά της Νότιας περ.. Συνορεύει στα βορειοανατολικά με τη Μογιάμπα και τη Μπο, στα νοτιοδυτικά με την Πουτζεχούν και στα δυτικά και βορειοδυτικά βρέχεται από τον Ατλαντικό.

Η επαρχία περιλαμβάνει το νησί Σέρμπρο, του οποίου πρωτεύουσα είναι η Μπόντε.

## Δείτε επίσης
*Επαρχίες της Σιέρρα Λεόνε

Μποντ
Νότια Περιφέρεια, Σιέρα Λεόνε

Η **Νότια Περιφέρεια** είναι μια από τις 4 περιφέρειες της Σιέρα Λεόνε. Πρωτεύουσά της είναι η  Μπο. Έχει έκταση 19.694 τ.χλμ. (δεύτερη μεγαλύτερη περιφέρεια της Σιέρα Λεόνε), πληθυσμό 1.377.067 κατοίκων (τρίτη μεγαλύτερη) και πυκνότητα 69,92 κατοίκων ανά τ.χλμ. (τρίτη μεγαλύτερη).

## Γεωγραφία
Η Νότια περιφέρεια συνορεύει στα βόρεια με τη Βόρεια, στα ανατολικά με την Ανατολική, στα βορειοδυτικά με τη Δυτική, στα νοτιοανατολικά με τη Λιβερία  και στα δυτικά βρέχεται από τον Ατλαντικό.

## Επαρχίες

## Δείτε επίσης
Περιφέρειες και επαρχίες της Σιέρα Λεόνε

Κατηγορία:Περιφέρειες της Σιέρα Λεόνε
Μογιάμπα

Η **Μογιάμπα** (Moyamba) είναι μια από τις 4 επαρχίες της Νότιας περιφέρειας, Σιέρρα Λεόνε. Πρωτεύουσά της είναι η Μογιάμπα. Έχει έκταση 6.902 τ.χλμ. (μεγαλύτερη επαρχία της Ν. περιφέρειας), πληθυσμό 260.910 κατοίκων (τρίτη μεγαλύτερη) και πυκνότητα 37,8 κατοίκων ανά τ.χλμ. (μικρότερη).

## Γεωγραφία
Η Μογιάμπα βρίσκεται δυτικά της χώρας και βόρεια της Νότιας περ.. Συνορεύει στα  βόρεια με το Τονκολίλι, στα βορειοδυτικά με το Πορτ Λόκο και την Δυτική Αγροτική Επαρχία, στα ανατολικά με το Μπο, στα νότια με το Μπόντε και στα δυτικά βρέχεται από τον Ατλαντικό.

## Δείτε επίσης
*Επαρχίες της Σιέρρα Λεόνε

Μ
Κώστας Ναός

Ο **Κώστας Ναός** (1929 – 15 Ιουνίου 1996), ήταν Έλληνας ηθοποιός, με συνήθως μικρούς ρόλους στις ταινίες.

## Βιογραφία
Γεννήθηκε το 1929 στη Λάρισα. Είχε μικρούς ρόλους στον κινηματογράφο, στην τηλεόραση και το θέατρο. Πέθανε στην Αθήνα, στις 15 Ιουνίου του 1996, σε ηλικία μόλις 67 ετών, μοναχός και ξεχασμένος, από καρκίνο. Τα τελευταία χρόνια είχε αποσυρθεί και το είχε ρίξει στο αλκόολ.  Κηδεύτηκε στο νεκροταφείο του Ζωγράφου με παρουσία λίγων ηθοποιών.

## Φιλμογραφία
### Κινηματογράφος

### Τηλεόραση

## Θεατρικές Παραστάσεις

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης
## Παραπομπές

## Εξωτερικοί σύνδεσμοι
* 

Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου
Χόφγκαρτεν (Μόναχο)

Το **Χόφγκαρτεν** (*Hofgarten*) είναι κήπος στο κέντρο του Μόναχου, στη Γερμανία, που βρίσκεται μεταξύ του Ρέζιντεντς και του Αγγλικού Κήπου.

Ο κήπος χτίστηκε το 1613-1617 από τον Μαξιμιλιανό Α΄, εκλέκτορα της Βαυαρίας σε ιταλικό αναγεννησιακό ρυθμό. Στο κέντρο του κήπου είναι ένα περίπτερο για τη θεά Ντιάνα, που χτίστηκε το 1615 από τον Χάινριχ Σχεν τον πρεσβύτερο. Ένα μονοπάτι οδηγεί σε καθένα από τα οκτώ τόξα. Στην οροφή του περιπτέρου βρίσκεται το αντίγραφο ενός γλυπτού της Βαυαρίας από τον Χούμπερτ Γκέρχαρντ, που φιλοτεχνήθηκε το 1623. Το πρωτότυπο είναι στην Κάιζερσααλ του Ρέζιντεντς.

Κατηγορία:Μόναχο
Κατηγορία:Πάρκα στη Γερμανία
Μπόμπι Κάλντγουελ

Ο **Μπόμπι Κάλντγουελ** (αγγλ. *Bobby Caldwell*) είναι Αμερικανός ντράμερ και συνθέτης, γνωστός ως μέλος των- Captain Beyond και του προσωπικού σχήματος του Τζόνι Γουίντερ, ενώ έχει συμμετάσχει σε άλμπουμ των Armageddon και The Allman Brothers Band.

## Βιογραφία
Ο Κάλντγουελ ξεκίνησε να ασχολείται με την μουσική στην ηλικία των 10 ετών και στα 14 του χρόνια συνεργαζόταν με επαγγελματικά συγκροτήματα όπως οι Noah’s Ark, με τους οποίους κυκλοφόρησε δύο σινγκλ μέσω της "Decca Records".

Στα 19 του έγινε μέλος του σχήματος του Τζόνι Γουίντερ με την ονομασία Johnny Winter And, αντικαθιστώντας τον αρχικό ντράμερ, Randy Z. Εκτός του Γουίντερ, στο συγκρότημα έπαιζε ο κιθαρίστας Ρικ Ντέριντζερ και ο μπασίστας Ράντι Χομπς. Μαζί, κυκλοφόρησαν το ζωντανά ηχογραφημένο "*[[Live Johnny Winter And]]*", ενώ ο Κάλντγουελ έπαιξε και στο "*[[Saints & Sinners (άλμπουμ του Τζόνι Γουίντερ)|Saints & Sinners]]*" μαζί με τον Έντγκαρ Γουίντερ, τον Ντέριντζερ και τον Νταν Χάρτμαν, το 1974.

Ο Κάλντγουελ συμμετείχε στο "*All American Boy*" του Ντέριντζερ το 1973, το οποίο περιείχε την μεγάλη επιτυχία "*Rock and Roll Hoochie Koo*". Παράλληλα, συμμετείχε στις ζωντανές εμφανίσεις των The Allman Brothers Band παίζοντας κρουστά στο ζωντανά ηχογραφημένο "*[[At Fillmore East]]*".

Το 1972, έγινε μέλος των Captain Beyond μαζί με τον κιθαρίστα Λάρι Ράινχαρτ, τον μπασίστα Λι Ντόρμαν και τον τραγουδιστή Ροντ Έβανς. Ο Κάλντγουελ συμμετείχε στο ομώνυμο άλμπουμ του συγκροτήματος και αποχώρησε μετά την περιοδεία για την προώθηση του δίσκου. Επέστρεψε στο συγκρότημα το 1976, κυκλοφορώντας μαζί τους το "*[[Dawn Explosion]]*".

Το 1975, έγινε μέλος των Armageddon κυκλοφορώντας μαζί τους το ομώνυμο τους άλμπουμ μέσω της "A&M Records". Μετά την διάλυση των Captain Beyond, υπέγραψε συμβόλαιο με την "MCA Records" για ένα προσωπικό άλμπουμ, το οποίο δεν κυκλοφόρησε ποτέ. Κατά τις δεκαετίες του '80 και του '90 πραγματοποίησε συνεχείς περιοδείες με το προσωπικό του σχήμα στις Ηνωμένες Πολιτείες.

Το 1998 ένωσε και πάλι τις δυνάμεις του με τους Captain Beyond, με τους οποίους περιόδευσε για πέντε χρόνια πριν διαλυθούν και πάλι.

Στην προσωπική του ζωή, ο Κάλντγουελ απέχει από τα ναρκωτικά, το αλκοόλ και το κάπνισμα και έχει μεταπτυχιακό δίπλωμα στην Μεταφυσική.

## Δισκογραφία

## Πηγές
* Biography - The Official Bobby Caldwell Site 
* Interview | Drummer Bobby Caldwell Of Captain Beyond
* Rod Evans. Captain Beyond History - Deep-Purple.net
* Who is Bobby Caldwell? - Youtube

## Εξωτερικοί σύνδεσμοι
* The Official Bobby Caldwell Site - Home 

Κατηγορία:Ντράμερς
Κατηγορία:Αμερικανοί μουσικοί
Δημήτριος Μιχ. Λολίδης

Ο **Δημήτριος Μιχ. Λολίδης** (Καβάλα 1924 - Καβάλα 2003) υπήρξε Δήμαρχος Καβάλας το διάστημα 1978 -1982.

## Βιογραφικά στοιχεία
Γεννήθηκε στην Καβάλα το 1924 και απεβίωσε το 2003 σε ηλικία 79 ετών στην Καβάλα. Ήταν γιος του επί 7,5 έτη στη διάρκεια 1935 - 1950 Δημάρχου Καβάλας Μιχαήλ Ν. Λολίδη και αδελφός του Θεόδωρου Μιχ.Λολίδη, αθλητή και πανελληνιονίκη της κολύμβησης.

Εργάστηκε ως τραπεζικός υπάλληλος στην Εθνική Τράπεζα Ελλάδας (Ε.Τ.Ε). Ασχολήθηκε με τα κοινά στις αυτοδιοικητικές εκλογές του 1975 και εξελέγη πρώτος δημοτικός σύμβουλος με τον συνδυασμό της μείζονος αντιπολίτευσης επί δημαρχίας του Κωνσταντίνου Τσολάκη. Τον Οκτώβριο του 1978 στις δημοτικές εκλογές είχε εκλεγεί Δήμαρχος Καβάλας και διετέλεσε στο αξίωμα αυτό από την 1η Ιανουαρίου 1979 μέχρι την 31η Δεκεμβρίου 1982.

Ο συνδυασμός του "Καβάλα" προσκείμενος σε φιλελεύθερες κεντρώες αντιλήψεις στις αυτοδιοικητικές εκλογές του 1978 πήρε 55,35% έναντι 44,65% του συνδυασμού "Δημοκρατική Συνεργασία" του Γρηγ.Μπαχάρη υποστηριζόμενος από το ΚΚΕ.

Ο Δημήτρης (Μίμης) Λολίδης υπήρξε ιδρυτικό μέλος και Πρόεδρος του Ναυτικού Ομίλου Καβάλας καθώς και Πρόεδρος του Συνδέσμου Εφέδρων Αξιωματικών Ν.Καβάλας. Ήταν παντρεμένος με τη Βασιλική Δράκου και είχε δύο κόρες, την Ελένη και την Μαρία.

## Τιμητικές Διακρίσεις
Τιμήθηκε

1. με δύο πολεμικούς σταυρούς,

2. με μετάλλιο εξαίρετων πράξεων,

3. με διάκριση του Σώματος Ελλήνων Προσκόπων και

4. με διάκριση της οργάνωσης Λάιονς.

## Παραπομπές


## Πηγές
* Λέσχη Ποντίων Ν.Καβάλας  « 40 χρόνια 1950-1990 Παρουσία και δράση», Καβάλα 1990, σελ 59
* Εγκυκλοπαίδεια του Ποντιακού Ελληνισμού, Μαλλιάρης Παιδεία, 1992, τόμος 5, σελ. 435

## Εξωτερικοί σύνδεσμοι
* http://www.proininews.gr/06/01/η-ιστορία-ενός-εθελοντή-που-λέγεται-στ/
* http://www.nokavalas.gr/old_site/anakoinwseis/anakoinwsi25.htm
* archive.ert.gr/37596/(1979 -09-11,Υποδοχή Κωνστ.Καραμανλή στη Κεντρική Πλατεία Καβάλας.Ο Δήμαρχος Καβάλας Μίμης Λολίδης απευθύνει προσφώνηση)

__ΜΕΠΠ__
__ΧΩΡΙΣΕΠΕΞΕΝΟΤ__

Κατηγορία:Δήμαρχοι Καβάλας
Κατηγορία:Ελληνικός πολεμικός σταυρός
Αρχείο (αποσαφήνιση)

Η λέξη **Αρχείο** μπορεί να αναφέρεται στα παρακάτω λήμματα:

*Αρχείο, συλλογή τεκμηρίων ιστορικής σημασίας
*Αρχείο (υπολογιστές), ένα σύνολο από πληροφορίες στην πληροφορική.

## Δείτε επίσης
*Αντικειμενικό αρχείο
*Αρχείο συστήματος
*Σύστημα αρχείων
Predator (άλμπουμ)

***Predator*** είναι ο τίτλος του ενδέκατου στούντιο άλμπουμ του γερμανικού metal συγκροτήματος Accept, το οποίο κυκλοφόρησε στις 15 Ιανουαρίου 1996 από την "RCA Records" στην Ευρώπη και από τη "Sweat Shop" στην Αμερική. Η ηχογράφηση του πραγματοποιήθηκε στα "16th Ave. Sound Studios" του Νάσβιλ με παραγωγό τον Μίκαελ Βάγκενερ. Η ιαπωνική έκδοση του άλμπουμ περιείχε και τη ζωντανή εκτέλεση του "*This One's for You*".

Ο δίσκος ανέβηκε στο Top-30 στη Φινλανδία και τη Σουηδία, αλλά οι γενικότερες πωλήσεις του κυμάνθηκαν σε χαμηλά επίπεδα. Οι κριτικές που έλαβε ήταν μέτριες, με το "Allmusic" να του δίνει δύο αστέρια με άριστα τα πέντε και το "Metal Storm" 6,6 / 10.

Αυτός ήταν ο τελευταίος δίσκος των Accept πριν τη διάλυση τους το 1997 και η τελευταία στούντιο ηχογράφηση του συγκροτήματος με τον Ούντο Ντιρκσνάιντερ στα φωνητικά. Τα τύμπανα του άλμπουμ έπαιξε ο Μάικλ Καρτελόουν των Lynyrd Skynyrd, λόγω της αποχώρησης του Στέφαν Κάουφμαν λόγω προβλημάτων υγείας.

## Τραγούδια του δίσκου
**1. Hard Attack** *(Dirkschneider, Hoffmann, Baltes)* - 4:46
**2. Crossroads** *(Dirkschneider, Hoffmann, Baltes, Deaffy)* - 5:13
**3. Making Me Scream** *(Dirkschneider, Hoffmann, Baltes, Deaffy)* - 4:14
**4. Diggin' in the Dirt** *(Dirkschneider, Hoffmann, Baltes, Deaffy)* - 4:01
**5. Lay It Down** *(Hoffmann, Baltes, Deaffy)* - 5:02
**6. It Ain't Over Yet** *(Hoffmann, Baltes)* - 4:17
**7. Predator** *(Dirkschneider, Hoffmann, Deaffy)* - 3:37
**8. Crucified** *(Dirkschneider, Hoffmann, Baltes, Deaffy)* - 3:01
**9. Take Out the Crime** *(Dirkschneider, Kaufmann, Deaffy)* - 3:12
**10. Don't Give a Damn** *(Dirkschneider, Hoffmann, Baltes, Deaffy)* - 2:58
**11. Run Through the Night** *(Dirkschneider, Kaufmann, Deaffy)* - 3:19
**12. Primitive** *(Hoffmann, Baltes)* - 4:38

## Θέσεις τσαρτ
***Predator*** *(άλμπουμ)*

***Επίσημη κυκλοφορία: [[15 Ιανουαρίου]] [[1996]]***

## Τα μέλη των Accept
Το "*Predator*" ηχογραφήθηκε από τους εξής μουσικούς:
* **[[Ούντο Ντιρκσνάιντερ]]** - φωνητικά
* **[[Βολφ Χόφμαν]]** - κιθάρα
* **[[Πέτερ Μπάλτες]]** - μπάσο, φωνητικά
* **Μάικλ Καρτελόουν** - τύμπανα
* **Κάλεϊ Λαμ** - κρουστά στο "*Predator*"

## Παραπομπές


## Πηγές
* Predator - Accept | Songs, Reviews, Credits, Awards | AllMusic
* Accept - Predator - Metal Storm
* Accept - Predator - Reviews - Encyclopaedia Metallum: The Metal Archives
* starling.rinet.ru - Predator

Κατηγορία:Άλμπουμ του 1996
Κατηγορία:Άλμπουμ των Accept
Φυλακή

[thumb|280px|Το [Αλκατράζ, πρώην φυλακή-νησίδα στο Σαν Φρανσίσκο.]]
thumb|280px|Παγκόσμιος χάρτης που δείχνει τον αριθμό φυλακισμένων ανά 100.000 πολίτες, ανά χώρα. Οι Ηνωμένες Πολιτείες διαθέτουν τόσο τον μεγαλύτερο πληθυσμό φυλακισμένων και το μεγαλύτερο αριθμό κατά κεφαλήν φυλακισμένων. Ο αριθμός των φυλακισμένων ωστόσο δεν σχετίζεται απαραίτητα με τη παραβατικότητα, αφού πολλές χώρες δεν έχουν αρκετό διαθέσιμο χώρο στις φυλακές τους ή ο νόμος δεν εφαρμόζεται επαρκώς.
Η **φυλακή** ή **σωφρονιστικό κατάστημα** ή **κατάστημα κράτησης** είναι μια εγκατάσταση στην οποία οι τρόφιμοι κρατούνται παρά τη θέλησή τους και χάνουν πολλές από τις ελευθερίες τους υπό την επίβλεψη του κράτους ως μια μορφή ποινής. Η πιο συχνή χρήση των φυλακών είναι ως τμήμα του ποινικού δικαστικού συστήματος, στο οποίο άτομα καταδικάζονται επίσημα για εγκλήματα και κρατούνται σε μία φυλακή μέχρι να δικαστούν (δικαστικές φυλακές) ή να ολοκληρωθεί η περίοδος φυλάκισης στην οποία καταδικάστηκαν μετά τη δίκη (σωφρονιστικές φυλακές). Οι σωφρονιστικές φυλακές χωρίζονται περαιτέρω σε αγροτικές και κλειστές. Πέρα από τη χρήση τους για την τιμωρία εγκλημάτων, αυταρχικά καθεστώτα συχνά χρησιμοποιούν τις φυλακές ως μέσα πολιτικής καταπίεσης για να τιμωρήσουν πολιτικά εγκλήματα, συχνά χωρίς δίκη ή άλλη νόμιμη διαδικασία. Σε καιρό πολέμου, οι αιχμάλωτοι πολέμου μπορεί να κρατούνται σε στρατιωτικές φυλακές ή στρατόπεδα. Ο όρος φυλακή στο ποινικό δίκαιο της Ελλάδας έχει αντικατασταθεί με το νόμο 1851/1989 με τον όρο *κατάστημα κράτησης*.

## Παραπομπές


## Εξωτερικοί σύνδεσμοι
* 
* 


Κατηγορία:Σωφρονισμός
Κλίμακα Τορίνου

Η **Κλίμακα Τορίνου** ή **Δείκτης Τορίνου** (Torino scale κατά την αγγλική βιβλιογραφία) είναι μία κλίμακα επικινδυνότητας πιθανής πρόσπτωσης ή σύγκρουσης ουρανίου σώματος (όπως αστεροειδούς ή κομήτη) με τον πλανήτη Γη σε συνάρτηση του μεγέθους των επιπτώσεων που μπορεί να προκληθούν. Ουσιαστικά πρόκειται για μια μέθοδο κατηγοριοποίησης των κινδύνων επιπτώσεων από μια τέτοια περίπτωση, λαμβάνοντας υπόψη και ιστορικά στοιχεία, καλύπτοντας μέχρι τα 100 επόμενα χρόνια.

## Ιστορία
Δημιουργός της κλίμακας αυτής είναι ο Αμερικανός, διακεκριμένος αστροφυσικός και καθηγητής του Τεχνολογικού Ινστιτούτου της Μασαχουσέτης Ρίτσαρντ Π. Μπάινζελ (Richard P. Binzel), ο οποίος και την παρουσίασε επίσημα στο διεθνές συνέδριο του 1999, στο Τορίνο της Ιταλίας, εξ ου και η ονομασία της.

## Γενικά
Η Κλίμακα Τορίνου φέρει δέκα διαβαθμίσεις σε ακέραιους αριθμούς αρχής γενομένης από το **0**, ως κατάσταση ανύπαρκτου κινδύνου ή αμελητέου, καταλήγοντας στο **10** ως κατάσταση ολικής καταστροφής του ανθρώπινου πολιτισμού. Οι διαβαθμίσεις αυτές κατανέμονται σε τρεις βασικές έγχρωμες ζώνες: κίτρινη πορτοκαλί και κόκκινη.

Οι ενδιάμεσες βαθμίδες από **1** μέχρι και **4** (της κίτρινης ζώνης), αποτελούν βαθμούς αστρονομικής εγρήγορσης μη υπερβαίνοντας το ποσοστό 1% ενός τέτοιου συμβάντος με κάποιες ίσως περιφερειακές επιπτώσεις. Οι τρεις επόμενες βαθμίδες **5**, **6** και **7** (της πορτοκαλί ζώνης), αποτελούν βαθμούς ιδιαίτερης αστρονομικής παρακολούθησης από αβέβαιη μέχρι πραγματική απειλή σε βάθος χρόνου μιας δεκαπενταετίας. Στις δε τελευταίες βαθμίδες της κλίμακας Τορίνου (της κόκκινης ζώνης): **8**, **9** και **10** η σύγκρουση θεωρείται βεβαία, όπου και προσδιορίζεται το μέγεθος της καταστροφής που θα προκληθεί (ανάλογα του όγκου του απειλούντος ουρανίου σώματος), είτε σε κάποια περιφερειακή περιοχή της Γης (8), είτε σε κάποια ήπειρο (9), ή ακόμα και σε όλο τον πλανήτη (10), με δεδομένη την κλιματική καταστροφή.

## Σημειώσεις
Επί των παραπάνω, σημειώνεται ότι απ' τη στιγμή που θα εντοπιστεί ένα ουράνιο σώμα να πλησιάζει στην τροχιά της Γης, στη συνέχεια των παρατηρήσεων, η πρώτη εκτίμηση συνεχώς διαφοροποιείται. Στην μηδενική βαθμίδα περιλαμβάνονται οι μετεωρόλιθοι, ενώ οι διάττοντες αστέρες προσδιορίζονται στην βαθμίδα 1 αποτελώντας "ρουτίνα" στις αστρονομικές παρατηρήσεις. Κανένα ουράνιο σώμα δεν έχει αξιολογηθεί μέχρι σήμερα σε βαθμίδα υπεράνω του 4 της κλίμακας αυτής.

## Εξωτερικοί σύνδεσμοι
* Οι βαθμίδες της κλίμακας Τορίνου από τη NASA  
* Κλίμακα Τορίνου, ιστορικό - ανάλυση

Κατηγορία:Αστρονομικές μονάδες μέτρησης
Κατηγορία:Κλίμακες
Κατηγορία:Συμβάντα Πρόσκρουσης
Ζωγραφική σπηλαίου

[thumb|Σπήλαιο Πεττακέρε, Περιοχή Bantimurung (kecamatan), Νότιο Σουλαέσι, [Ινδονησία. Τα αποτυπώματα των χεριών υπολογίζονται να είναι μεταξύ 35.000-40.000 ετών]]

Η **ζωγραφική σπηλαίου** ή οι τοιχογραφίες σπηλαίων, είναι καλλιτεχνικές αναπαραστάσεις και σχέδια που βρίσκονται στην επιφάνεια των φυσικών τοιχωμάτων των σπηλαίων, και κατά κύριο λόγο έχουν προϊστορική προέλευση. Αρκετές από αυτές σε Ευρώπη και Ασία χρονολογούνται ως και 40.000 χρόνια πρίν. Ο ακριβής λόγος δημιουργίας των παλαιολιθικών τοιχογραφιών δεν είναι γνωστός, και μια απλή υπόθεση είναι πως αποτελούσαν καλλιτεχνικές εκφράσεις των προϊστορικών ανθρώπων και γενικότερα διακοσμητικά στοιχεία. Ένα κοινό χαρακτηριστικό όλων των τοιχογραφιών της περιόδου αυτής σε όλο τον κόσμο, είναι η λεπτομέρεια στην απεικόνιση ζώων με τους ανθρώπους να απεικονίζονται κυρίως ως απλές μορφές ή με αποτυπώματα των χεριών τους.

Οι αρχαιότερες τοιχογραφίες που έχουν βρεθεί είναι τουλάχιστον 40.000 ετών, στο Μάρος του νησιού Σουλαέζι στην Ινδονησία, σύμφωνα με χρονολόγηση που δημοσιοποιήθηκε το 2014. Πριν τα ευρήματα αυτά, οι παγκοσμίως παλαιότερες τοιχογραφίες που είχαν βρεθεί βρίσκονταν στην Ευρώπη, με αυτές του Σοβέ στη Γαλλία να χρονολογούνται περίπου 30.000 με 32.000 χρόνια πριν.

Διάσημες τοιχογραφίες που έχουν ανακαλυφθεί και φημίζονται για την σύνθεση και τεχνική τους, είναι αυτές του Λασκώ στη Γαλλία με ηλικία περίπου 17.000 ετών, και στην Αλταμίρα της Ισπανίας της ίδιας περίπου περιόδου.

## Φωτογραφίες

File:Lascaux, Megaloceros.jpg|Σπήλαιο Λασκό - Λασκό, Γαλλία
File:Chauvet´s_cave_horses.jpg|Σπήλαιο Σοβέ, Γαλλία
File:SantaCruz-CuevaManos-P2210651b.jpg|Σπήλαιο των χεριών - Σάντα Κρούζ, Αργεντινή
File:Bestias11.JPG|Σπήλαιο των Θηρίων - Γκίλφ Γκεμπίρ, νοτιοδυτική Αίγυπτος
File:Bhimbetka_rock_paintng1.jpg|Σπήλαιο της Μπιμπέτκα - Μάντια Πραντές, Ινδία
File:Magura-cave-pictographs.jpg|Σπήλαιο της Μαγκούρα - Ραμπίς, Βουλγαρία


## Παραπομπές


## Επιπλέον πηγές
* 
* 
* 
* 

Κατηγορία:Τοιχογραφίες
Κατηγορία:Σπήλαια
Κατηγορία:Προϊστορική τέχνη
Κατηγορία:Αρχαιολογικά ευρήματα ανά είδος
Κατηγορία:Ιστορία της ζωγραφικής
Κατηγορία:Τεχνολογία των μέσων ενημέρωσης
Κυνηγός-συλλέκτης

Ο όρος **κυνηγός-συλλέκτης **ή** τροφοσυλλέκτης**, χρησιμοποιείται για να περιγράψει τα μέλη των κοινωνιών στις οποίες η περισσότερη ή όλη η τροφή εξασφαλίζεται μόνο από το κυνήγι άγριων ζώων, ψάρεμα, τη συλλογή των φρούτων και γενικότερα καρπών των δέντρων και φυτών, καθώς και συνολικά τη συλλογή πρώτων υλών από τη φύση. Σε αντίθεση, οι αγροτικές και κτηνοτροφικές κοινωνίες εξαρτώνται για τη διατροφή τους κυρίως στα εξημερωμένα ζώα, καθώς και στην καλλιέργεια σιτηρών και οπορωλαχανικών. 

## Εξέλιξη του ανθρώπινου είδους

lang=el|thumb|Χάρτης των ανθρώπινων πολιτισμών το 2000 π.Χ., όπου σημαντικό ποσοστό του κόσμου(κίτρινο χρώμα) αποτελούνταν από κυνηγούς-συλλέκτες.|250x250εσ
Οι κυνηγοί-συλλέκτες ήταν ο αρχικός τρόπος ζωής του είδους Χόμο, διήρκησε για σχεδόν τα 9/10 της παρουσίας του ανθρώπου στη Γη, και έως 12.000 χρόνια πριν όλες οι ανθρώπινες κοινωνίες ζούσαν με αυτό τον τρόπο. Με την ανάπτυξη της γεωργίας, οι κυνηγοί-συλλέκτες εκτοπίστηκαν σταδιακά με την πάροδο των χιλιετιών από τις αγροτικές και κτηνοτροφικές κοινωνίες στα περισσότερα μέρη του κόσμου, αρχικά κυρίως στη Μέση Ανατολή, Κίνα, Ινδία, και Αίγυπτο όπου αναπτύχθηκαν και οι πρώτοι μεγάλοι σύνθετοι πολιτισμοί.

## Σύγχρονη εποχή
Σύγχρονα δείγματα κοινωνιών που εξακολουθούν να ζουν ως κυνηγοί-συλλέκτες αποτελούν οι:
* Σεντινελέζοι στις νήσους Ανταμάν του Ινδικού Ωκεανού, εχθρικοί προς εξωτερικές επαφές, η γλώσσα τους είναι άγνωστη και δεν έχουν παρατηρηθεί ίχνη χρήσης φωτιάς 
* Χούλι στην Παπούα Νέα Γουινέα 
* Βανουάτου στις νήσους Βανουάτου 
καθώς και μικρός αριθμός άλλων διάσπαρτων σε Αμαζόνιο, Σιβηρία, Νοτιοανατολική Αφρική, Νοτιοανατολική Ασία και στα νησιά του Ειρηνικού Ωκεανού.

Λαοί οι οποίοι ενώ έχουν μεταβεί σε πιο σύγχρονο τρόπο ζωής ή πλήρως εκσυγχρονιστεί, εξακολουθούν να διατηρούν το κυνήγι-συλλογή ως παράδοση: 
* Βουσμάνοι της Ναμίμπια
* Αβορίγινες της Αυστραλίας
* Μαορί της Νέας Ζηλανδίας

## Παραπομπές


## Βιβλιογραφία

* 
* 
* (Reviewed in *[http://www.themontrealreview.com/2009/A-cooperative-species-human-reciprocity-and-its-evolution-by-Bowles-and-Gintis.php The Montreal Review]*)
* 
* 
* 
* 
* 
* 

Κατηγορία:Προϊστορία
Κατηγορία:Εποχή του Λίθου
Κατηγορία:Ανθρώπινη εξέλιξη
Τοιχογραφία (αποσαφήνιση)

Ο όρος **τοιχογραφία** μπορεί να αναφέρεται στα παρακάτω:
* την τοιχογραφία, ως την απεικόνιση και καλλιτεχνικό έργο πάνω σε επιφάνεια τοίχου

και πιο ειδικά:
* την τοιχογραφία (αρχαιολογία), ως το αρχαιολογικό εύρημα
* την τοιχογραφία (εκκλησιαστική), ως τις αγιογραφικές απεικονίσεις σε εκκλησίες
* την ζωγραφική σπηλαίου, ως τις προϊστορικές απεικονίσεις σε σπήλαια
* το Γκράφιτι, ως την σύγχρονη αστική κυρίως τεχνική τοιχογραφίας με ψεκασμό χρωμάτων
Κυνηγός

Ο όρος **κυνηγός** μπορεί να αναφέρεται στα παρακάτω:

* το κυνήγι, ως η δραστηριότητα 
* το κυνήγι με αετούς, παραδοσιακή μορφή κυνηγιού στην Ευρασιατική στέπα.
* τον κυνηγό-συλλέκτη, ως ο τρόπος ζωής.

**Άλλες χρήσεις**
* το Κυνήγι μαγισσών.

**Τέχνες**
*Ο Κυνηγός, (αγγλικός τίτλος: *Predator*), αμερικανική κινηματογραφική ταινία, περιπέτεια επιστημονικής φαντασίας και τρόμου.
*Κυνηγητό Θανάτου, (αγγλικός τίτλος: *Dead of Night* ή *Deathdream*), καναδική ταινία τρόμου.
*Κυνηγώντας ελέφαντες, (αγγλικός τίτλος: *To shoot an elephant*), ισπανική ταινία τεκμηρίωσης.
*Οι κυνηγοί, ελληνική ταινία σε σκηνοθεσία Θεόδωρου Αγγελόπουλου.
*Οι κυνηγοί της χαμένης κιβωτού ή *Ο Ιντιάνα Τζόουνς και οι κυνηγοί της Χαμένης Κιβωτού* (αγγλικός τίτλος: *Raiders of the Lost Ark ή Indiana Jones and The Raiders of the Lost Ark*), αμερικανική περιπέτεια σε σκηνοθεσία Στίβεν Σπίλμπεργκ.
*Κυνηγοί ονείρων, μουσικό συγκρότημα που δημιουργήθηκε στην Αθήνα το 2003.

**Οικισμοί**

Με την ονομασία **Κυνηγός** μπορεί να αναφέρονται επίσης οι εξής οικισμοί:

*Κυνηγός Ευρυτανίας, οικισμός της δημοτικής ενότητας Προυσού, του Δήμου Καρπενησίου.
*Κυνηγός Πύλου Μεσσηνίας, οικισμός της δημοτικής ενότητας Πύλου, του Δήμου Πύλου - Νέστορος.
*Κυνηγός Μεσσήνης, οικισμός της δημοτικής ενότητας Τρικόρφου, του Δήμου Μεσσήνης.

**Παραπλήσιες ονομασίες οικισμών**
*Κυνηγού Πάτρας, παλαιό εγκαταλελειμμένο χωριό της πρώην επαρχίας Πατρών του νομού Αχαΐας.
*Κυνηγιανά Ρεθύμνου,  οικισμός της δημοτικής ενότητας Γεροποτάμου του Δήμου Μυλοποτάμου.

**Δείτε επίσης**
*Κυνηγός Μεσσηνίας

Κατηγορία:Αποσαφηνίσεις ελληνικών τοπωνυμίων
Ελισαμπέτ Σερβάντες

Η **Ελισαμπέτ Σερβάντες** (*Elizabeth Cervantes*) ισπανική  προφορά ΔΦΑ: [elisaˈβet serˈβantes], γεννημένη την 1 Αυγούστου 1975, στην πόλη του Μεξικού, είναι μεξικανή ηθοποιός της σαπουνόπερας και ταινίες. Σπούδασε ηθοποιία στη Κάσα δελ Τεάτρο και στο Centro de Formacion Actoral (Κέντρο της Δραματικής Εκπαίδευσης) της TV Azteca.

## Φιλμογραφία

### Σινεμά
* *El Infierno* - ως La Lupe (2010)
*Oscura Seduccion ωε Laura
* De la infancia - ως Xaviera (2009)
* Borderland - ως Anna (2007)
* Mas que a nada en el mundo (More Than Anything in the World) - ως Emilia (2006)
* Fuera del cielo (Πέρα από τον Παράδεισο) - ως Rebeca (2006)
* Febrer - ως Cristina (2004)
* Volverás - ως Martha (2003)

### Τηλεόραση
* Los Rey - Paola Garces Garza de Rey (2012)
* Drenaje Profundo - Rita (2010)
* Vivir por ti - Natalia (2008)
* Decisiones (2007)
* Marina - Sara (2006)
* Gitanas - Érendira (2004)
* El alma herida - Bertha (2003)
* La Duda - Valentina (2002)
* Amores... Querer con Alevosía - Matilde Morales (2001)

## Παραπομπές


## Εξωτερικοί σύνδεσμοι

* Η Ελισαμπέτ Σερβάντες στο IMDb
* Ντοσιέ της Ελισαμπέτ Σερβάντες στο tvnotas
* Βιογραφία της Ελισαμπέτ Σερβάντες στο spoilercat 
* Φωτογραφίες της Ελισαμπέτ Σερβάντες 
* Βίντεο της Ελισαμπέτ Σερβάντες 
* Ταινία Oscura Seducción με τη Ελισαμπέτ Σερβάντες στο sensacine 

Κατηγορία:Μεξικανές ηθοποιοί κινηματογράφου
Σπήλαιο Σωβέ

Το **σπήλαιο Σοβέ** είναι σπήλαιο της Νότιας Γαλλίας στην περιοχή  Ωβέρνη-Ρον-Αλπ, και περιέχει μερικά από τα παλαιότερα και καλύτερα διατηρημένα δείγματα τοιχογραφιών στον κόσμο. Ανακαλύφθηκε τον Δεκέμβριο του 1994, και θεωρείται ως ένα από τα πιο σημαντικά προϊστορικά μνημεία παγκοσμίως, έχοντας χαρακτηριστεί ως μνημείο παγκόσμιας κληρονομιάς από την Ουνέσκο τον Ιούνιο του 2014 .

Έχουν καταγραφεί εκατοντάδες τοιχογραφίες ζώων, που απεικονίζουν τουλάχιστον 13 διαφορετικά είδη, κάποια από τα οποία δεν έχουν συναντηθεί σε άλλες τοιχογραφίες της εποχής των παγετώνων. Αντί να περιορίζονται στην απεικόνιση των γνωστών φυτοφάγων της εποχής όπως άλογα, βοοειδή και μαμούθ, οι τοίχοι του σπηλαίου επίσης έχουν αναπαραστάσεις λεονταριών, πάνθηρων, αρκούδων και υαίνων.

## Παραπομπές


Κατηγορία:Σπήλαια
Κατηγορία:Τοιχογραφίες
Κατηγορία:Προϊστορία
Κατηγορία:Προϊστορική τέχνη
Κατηγορία:Μνημεία Παγκόσμιας Κληρονομιάς στη Γαλλία
Ξιφασκία στους Θερινούς Ολυμπιακούς Αγώνες 1900

Στους **[[Θερινοί Ολυμπιακοί Αγώνες 1900|Θερινούς Ολυμπιακούς Αγώνες του 1900]]** διεξήχθησαν επτά αγωνίσματα **[[ξιφασκία]]ς** ανδρών. Τα αγωνίσματα διεξήχθησαν από τις 14 Μαίου μέχρι τις 27 Ιουνίου 1900 και έλαβαν μέρος συνολικά, 260 αθλητές από 19 χώρες.

## Συμμετέχουσες χώρες
Οι 19 χώρες που συμμετείχαν είναι οι εξής (σε παρένθεση ο αριθμός των αθλητών):

## Σύνοψη αποτελεσμάτων

## Πίνακας μεταλλίων

## Παραπομπές


## Πηγές
* International Olympic Committee medal winners database.
* 
* 

## Εξωτερικοί σύνδεσμοι
Βιτόριο Εμανουέλε της Σαβοΐας

Ο **Βιτόριο Εμανουέλε της Σαβοΐας** (, 12 Φεβρουαρίου 1937 - 3 Φεβρουαρίου 2024) ήταν ο γιος του Ουμβέρτου Β΄, τελευταίου Βασιλιά της Ιταλίας. Οι τίτλοι ευγενείας και οι τιμητικές διακρίσεις της πρώην ιταλικής βασιλικής οικογένειας δεν αναγνωρίζονται νομικά στην Ιταλία από το 1946. Ωστόσο, ο Βιτόριο Εμανουέλε χρησιμοποιούσε τον τίτλο Δούκας της Σαβοΐας, καθώς θεωρείτο ως ο επικεφαλής του Οίκου της Σαβοΐας. Ο τρίτος εξάδελφός του, ο Αμεντέο της Σαβοΐας-Αόστας (1943-2021) διεκδικούσε και αυτός τον Οίκο της Σαβοΐας ως επικεφαλής του.

Μετά το ιταλικό δημοψήφισμα του 1946, σχετικά με το πολίτευμα της χώρας, ο Βιτόριο Εμανουέλε έζησε το μεγαλύτερο μέρος της ζωής του στην εξορία, καθώς η πλειοψηφία των Ιταλών επέλεξαν υπέρ της Αβασίλευτης Δημοκρατίας με ποσοστό 54,3%.

Σε αρκετές περιπτώσεις έχει βρεθεί στο επίκεντρο της δημοσιότητας για μια σειρά από επεισόδια. Στη Γαλλία δικάστηκε με την κατηγορία του φόνου, από την οποία αθωώθηκε, αν και κρίθηκε ένοχος για παράνομη κατοχή όπλων. Το 2006 οι ιταλικές αρχές τον συνέλαβαν για την κατηγορία της συμμετοχής σε εγκληματική οργάνωση, της διαφθοράς και της προώθησης πορνείας. Ωστόσο, αθωώθηκε από όλες τις κατηγορίες το 2007 και το 2010.

Το όνομά του είναι ανάμεσα στα μέλη της παράνομης μασονικής στοάς Propaganda Due.

Απεβίωσε στις 3 Φεβρουαρίου 2024 στη Γενεύη της Ελβετίας σε ηλικία 86 ετών. Η κηδεία του θα τελεστεί στο Καθεδρικό Ναό του Τορίνο στις 10 Φεβρουαρίου, ενώ η ταφή θα γίνει στη Βασιλική της Σουπέργκα, τόπο ταφής των Ιταλών βασιλέων του Οίκου της Σαβοΐας.

## Οικογένεια
Νυμφεύτηκε το 1971 τη Μαρίνα Ρικόλφι-Ντόρια, Ελβετίδα σκιέρ, κόρη του Ρενέ Ρικόλφι-Ντόρια Ελβετού πολίστα και έχει τέκνα:
* Εμανουέλε-Φιλιμπέρτο γενν. 1972, πρίγκιπας της Βενετίας.

## Πρόγονοι



## Παραπομπές


## Πινακοθήκη

CoA of the prince of Naples.svg
Vittorio Emanuele 1964.jpg 
Vittorio Emanuele and Marina Doria 1969.jpg


Κατηγορία:Οίκος της Σαβοΐας
Βίκτωρ Εμμανουήλ Γ΄ της Ιταλίας

Ο **Βίκτωρ Εμμανουήλ Γ΄** (ιταλ. *Vittorio Emanuele III di Savoia*, 11 Νοεμβρίου 1869 - 28 Δεκεμβρίου 1947) του Οίκου της Σαβοΐας ήταν βασιλιάς της Ιταλίας. 

## Βιογραφία
Ο *Βίκτωρ Εμμανουήλ Φερδινάνδος Μαρία Ιανουάριος* ήταν το μοναδικό παιδί του Ουμβέρτου Α΄ της Ιταλίας και της Μαργαρίτας της Σαβοΐας. 

Ήταν ο τρίτος βασιλιάς της Ιταλίας από τον Ιούλιο του 1900 έως τον Μάιο του 1946. Επιπρόσθετα κατείχε τους θρόνους της Αιθιοπίας και της Αλβανίας, κάτι που δεν αναγνωρίστηκε διεθνώς. Κατά τη διάρκεια της βασιλείας του το Βασίλειο της Ιταλίας συμμετείχε στους δύο Παγκόσμιους Πολέμους. Επίσης, εκείνη την περίοδο αναπτύχθηκε ο ιταλικός φασισμός του Μπενίτο Μουσσολίνι. 

Το 1946 παραιτήθηκε από τον θρόνο της Ιταλίας υπέρ του γιου του, Ουμβέρτου Β΄, ελπίζοντας να κερδίσει έδαφος η μοναρχία στο σχεδιαζόμενο ιταλικό δημοψήφισμα για το πολίτευμα της χώρας. Μετά τη νίκη, όμως, στο δημοψήφισμα της αβασίλευτης δημοκρατίας εξορίστηκε στην Αλεξάνδρεια της Αιγύπτου, όπου πέθανε και τάφηκε εκεί τον επόμενο χρόνο σε ηλικία 78 ετών.

## Οικογένεια
Νυμφεύτηκε το 1896 την Ελένη των Πετρόβιτς-Νιέγκος, κόρη του Νικολάου του Μαυροβουνίου, και είχε πέντε τέκνα:
* Ιολάνθη (1901 - 1986), παντρεύτηκε το Τζιόρτζιο Κάρλο Κάλβι, Κόμη του Μπέργκολο.
* Ματθίλδη (1902 - 1944), παντρεύτηκε το Φίλιππο της Έσσης, πέθανε στο στρατόπεδο συγκέντρωσης Μπούχενβαλντ.
* Ουμβέρτος Β΄ (1904 - 1983), Βασιλιάς της Ιταλίας.
* Ιωάννα (1907 - 2000), παντρεύτηκε το Βόρι Γ΄ της Βουλγαρίας.
* Μαρία Φραγκίσκη (1914 - 2001), παντρεύτηκε το Λουδοβίκο των Βουρβόνων-Πάρμα (γιο του Ροβέρτου της Πάρμα).

## Πρόγονοι

Κατηγορία:Βασιλείς της Ιταλίας
Κατηγορία:Βασιλείς της Αλβανίας
Κατηγορία:Οίκος της Σαβοΐας
Unholy Terror

**Unholy Terror** είναι ο τίτλος του ένατου άλμπουμ του αμερικανικού heavy metal συγκροτήματος W.A.S.P., το οποίο κυκλοφόρησε τον Απρίλιο του 2001 μέσω της δισκογραφικής εταιρείας "Metal-Is". Η ιαπωνική έκδοση περιελάμβανε την karaoke mix του κομματιού "*Hate to Love Me*".

Το άλμπουμ έλαβε μέτριες προς θετικές κριτικές, αλλά οι πωλήσεις του ήταν χαμηλές και κατάφερε να μπει μόνο στις χαμηλές θέσεις των γερμανικών καταλόγων επιτυχιών.

Τα τύμπανα του άλμπουμ έπαιξε ο Στετ Χάουλαντ και ο Φράνκι Μπανάλι, ενώ στα κομμάτια "*Who Slayed Baby Jane?*" και "*Wasted White Boys*" συμμετείχε ο κιθαρίστας Roy Z.

## Τραγούδια του δίσκου
**1. Let it Roar** *(Lawless)* - 4:40
**2. Hate to Love Me** *(Lawless)* - 4:07
**3. Loco-Motive Man** *(Lawless)* - 6:03
**4. Unholy Terror** *(Lawless)* - 2:01
**5. Charisma** *(Lawless)* - 5:25
**6. Who Slayed Baby Jane?** *(Lawless)* - 4:55
**7. Euphoria** *(Lawless)* - 3:19
**8. Raven Heart** *(Lawless)* - 3:46
**9. Evermore** *(Lawless)* - 6:10
**10. Wasted White Boys** *(Lawless)* - 6:49

## Θέσεις τσαρτ
***Unholy Terror*** *(άλμπουμ)*

***Επίσημη κυκλοφορία: [[3 Απριλίου]] [[2001]]***

## Τα μέλη των W.A.S.P.
Το "*Unholy Terror*" ηχογραφήθηκε από τους εξής μουσικούς:
* **[[Μπλάκι Λόουλες]]** - φωνητικά, κιθάρα
* **[[Κρις Χολμς]]** - κιθάρα
* **Μάικ Ντούντα** - μπάσο
* **[[Φράνκι Μπανάλι]]** - τύμπανα
* **[[Στετ Χάουλαντ]]** - τύμπανα

;*Γκεστ συμμετοχές*
* **Roy Z** - κιθάρα

## Παραπομπές


## Πηγές
* Unholy Terror - WASP | Songs, Reviews, Credits, Awards | AllMusic
* W.A.S.P. - Unholy Terror (album review ) | Sputnikmusic
* W.A.S.P. - Unholy Terror - Encyclopaedia Metallum

Κατηγορία:Δισκογραφία των W.A.S.P.
Κατηγορία:Άλμπουμ του 2001
Live at the Fillmore (δίσκος των Testament)

***Live at the Fillmore*** είναι ο τίτλος του ζωντανά ηχογραφημένου άλμπουμ του αμερικάνικου thrash metal συγκροτήματος Testament, το οποίο κυκλοφόρησε το 1995 μέσω της δισκογραφικής εταιρείας "Burnt Offerings". Η ιαπωνική έκδοση του άλμπουμ περιελάμβανε τα κομμάτια "*All I Could Bleed*" και "*The Legacy*" και άφηνε εκτός την ακουστική εκτέλεση του "*The Legacy*".

Ο δίσκος έλαβε θετικές κριτικές, με το "Allmusic" να του δίνει τρία αστέρια με άριστα τα πέντε, το "Sputnik Music" μέσο όρο βαθμολογιών 3,7 / 5 και το "Metal Archives" 90%.

## Τραγούδια του δίσκου
**1. The Preacher** *(Billy, Peterson, Skolnick)* - 4:20
**2. Alone in the Dark** *(Souza, Peterson, Skolnick)* - 4:36
**3. Burnt Offerings** *(Souza, Peterson, Skolnick, Christian)* - 5:14
**4. A Dirge** - 2:03
**5. Eerie Inhabitants**(Billy, Peterson, Skolnick)* - 3:50<br />
*'6. The New Order** ''(Peterson, Skolnick)'' - 4:31<br />
**7. Low** ''(Billy, Peterson)'' - 3:13<br />
**8. Urotsukidōji (Instrumental)** ''(Christian, Peterson)'' - 3:47<br />
**9. Into the Pit** ''(Billy, Peterson, Skolnick)'' - 2:54<br />
**10. Souls of Black** ''(Billy, Skolnick, Peterson, Clemente)'' - 3:39<br />
**11. Practice What You Preach** ''(Billy, Skolnick, Peterson, Christian, Clemente)'' - 4:59<br />
**12. Apocalyptic City** ''(Peterson, Skolnick)'' - 5:58<br />
**13. Hail Mary** ''(Billy, James, Murphy, Peterson)'' - 3:45<br />
**14. Dog Faced Gods** ''(Billy, James, Peterson)'' - 4:46<br />
**15. Return to Serenity (acoustic)** (Billy, James, Peterson)'' - 5:55<br />
**16. The Legacy (acoustic)** ''(Billy, Skolnick, Peterson, Clemente)'' - 5:16<br />
**17. Trail of Tears (acoustic)** ''(Billy, Peterson)'' - 6:16

==Τα μέλη των Testament==
Οι μουσικοί οι οποίοι ηχογράφησαν το "''Live at the Fillmore''" είναι οι εξής:<br />
* **Τσακ Μπίλι** - [[Φωνητική|φωνητικά]]
* **Τζέιμς Μέρφι** - [[κιθάρα]]
* **Έρικ Πίτερσον** - [[κιθάρα]]
* **Γκρεγκ Κρίστιαν** - [[μπάσο]]
* **Τζον Ντετ** - [[τύμπανα]]

;''Γκεστ συμμετοχές''
* **Σταρ Ναγιέα''' - δεύτερα φωνητικά

## Παραπομπές


## Πηγές
* Live at the Fillmore - Testament | Songs, Reviews, Credits, Awards | AllMusic
* Testament - Live at the Fillmore (album review) | Sputnikmusic
* Testament - Live at the Fillmore - Reviews - Encyclopaedia Metallum: The Metal Archives

Κατηγορία:Δισκογραφία των Testament
Κατηγορία:Άλμπουμ του 1995
Ευρωπαϊκή Οδός 15

Η **Ευρωπαϊκή Οδός Ε15** **(Ε15)** του Διεθνούς Δικτύου Εθνικών Οδών ξεκινάει από το Αλχεθίρας της Ισπανίας και στη συνέχεια, διασχίζοντας κάθετα την Ευρώπη, περνάει από τη Γαλλία, συνεχίζει στο Ηνωμένο Βασίλειο και καταλήγει στο Ινβερνές της Σκωτίας.

## Παραπομπές


15
15
15